
Direcţia de Asistenţă Socială Comunitară a Municipiului Timişoara

CAPITOLUL I
DISPOZIŢII GENERALE

Art.1.Prezentul regulament de organizare şi funcţionare al Direcţiei de Asistenţă Socială Comunitară a Municipiului Timişoara este un instrument de organizare care descrie structura serviciului public, prezentând pe diferitele ei componente atribuţii, competenţe, niveluri de autoritate, responsabilităţi şi mecanisme de relaţii.
Art.2. Regulamentul de organizare şi funcţionare cuprinde misiunea și viziunea, structura organizatorică și de personal, principalele atribuții ale compartimentelor funcționale ale entității.
Art.3. Direcţia de Asistenţă Socială Comunitară Timişoara îşi desfăşoară activitatea în baza prezentului Regulament de Organizare şi Funcţionare şi a prevederilor legale în vigoare.

CAPITOLUL II
MISIUNE, VIZIUNE, VALORI ȘI PRINCIPII

Art.4. Misiunea Direcției de Asistență Socială Comunitară a Municipiului Timișoara constă în aplicarea la nivel local a politicilor și strategiilor de asistență socială în domeniul protecției copilului, familiei, persoanelor vârstnice, persoanelor cu handicap și altor persoane, grupuri sau comunități aflate în nevoie socială,  domiciliate pe raza Municipiului Timișoara, prin acordarea  beneficiilor sociale și furnizarea de servicii sociale care să răspundă nevoilor identificate. Scopul prioritar este de a menține funcționalitatea socială a persoanei în comunitate, urmărind prevenirea şi combaterea riscului de excluziune socială, creşterea calităţii vieţii şi promovarea incluziunii sociale a acestora. Îndeplinirea misiunii serviciului public se face cu respectarea legislației specifice administrației publice locale precum și a legislației în domeniul propriu de activitate.
Art.5.Viziunea Direcției de Asistență Socială Comunitară a Municipiului Timișoara este de a dezvolta și diversifica servicii sociale bine organizate, coordonate şi planificate în funcție de nevoile sociale identificate în comunitate. Realizarea viziunii va fi posibilă prin folosirea eficientă a resurselor interne existente, prin conlucrarea cu alți actori sociali și instituții publice, prin valorificarea oportunităților oferite de organizațiile neguvernamentale care activează în domeniul social.
Art.6. Principalele valori şi principii în domeniul asistenței sociale: 
a) solidaritatea socială, potrivit căreia întreaga comunitate participă la sprijinirea persoanelor vulnerabile care necesită suport şi măsuri de protecţie socială pentru depăşirea sau limitarea unor situaţii de dificultate, în scopul asigurării incluziunii sociale a acestei categorii de populaţie; 
b) subsidiaritatea, potrivit căreia, în situaţia în care persoana sau familia nu îşi poate asigura integral nevoile sociale, intervin colectivitatea locală şi structurile ei asociative şi, complementar, statul; 
c) universalitatea, potrivit căreia fiecare persoană are dreptul la asistenţă socială, în condiţiile prevăzute de lege; 
d) respectarea demnităţii umane, potrivit căreia fiecărei persoane îi este garantată dezvoltarea liberă şi deplină a personalităţii, îi sunt respectate statutul individual şi social şi dreptul la intimitate şi protecţie împotriva oricărui abuz fizic, psihic, intelectual, politic sau economic; 
e) abordarea individuală, potrivit căreia măsurile de asistenţă socială trebuie adaptate situaţiei particulare de viaţă a fiecărui individ; acest principiu ia în considerare caracterul şi cauza unor situaţii de urgenţă care pot afecta abilităţile individuale, condiţia fizică şi mentală, precum şi nivelul de integrare socială a persoanei; suportul adresat situaţiei de dificultate individuală constă inclusiv în măsuri de susţinere adresate membrilor familiei beneficiarului; 
f) parteneriatul, potrivit căruia autorităţile publice centrale şi locale, instituţiile publice şi private, organizaţiile neguvernamentale, instituţiile de cult recunoscute de lege, precum şi membrii comunităţii stabilesc obiective comune, conlucrează şi mobilizează toate resursele necesare pentru asigurarea unor condiţii de viaţă decente şi demne pentru persoanele vulnerabile; 
g) participarea beneficiarilor, potrivit căreia beneficiarii participă la formularea şi implementarea politicilor cu impact direct asupra lor, la realizarea programelor individualizate de suport social şi se implică activ în viaţa comunităţii, prin intermediul formelor de asociere sau direct, prin activităţi voluntare desfăşurate în folosul persoanelor vulnerabile; 
h) transparenţa, potrivit căreia se asigură creşterea gradului de responsabilitate a administraţiei publice centrale şi locale faţă de cetăţean, precum şi stimularea participării active a beneficiarilor la procesul de luare a deciziilor; 
i) nediscriminarea, potrivit căreia persoanele vulnerabile beneficiază de măsuri şi acţiuni de protecţie socială fără restricţie sau preferinţă faţă de rasă, naţionalitate, origine etnică, limbă, religie, categorie socială, opinie, sex ori orientare sexuală, vârstă, apartenenţă politică, dizabilitate, boală cronică necontagioasă, infectare HIV sau apartenenţă la o categorie defavorizată; 
j) eficacitatea, potrivit căreia utilizarea resurselor publice are în vedere îndeplinirea obiectivelor programate pentru fiecare dintre activităţi şi obţinerea celui mai bun rezultat în raport cu efectul proiectat; 
k) eficienţa, potrivit căreia utilizarea resurselor publice are la bază respectarea celui mai bun raport cost-beneficiu; 
l) respectarea dreptului la autodeterminare, potrivit căreia fiecare persoană are dreptul de a face propriile alegeri, indiferent de valorile sale sociale, asigurându-se că aceasta nu ameninţă drepturile sau interesele legitime ale celorlalţi; 
m) activizarea, potrivit căreia măsurile de asistenţă socială au ca obiectiv final încurajarea ocupării, în scopul integrării/reintegrării sociale şi creşterii calităţii vieţii persoanei, şi întărirea nucleului familial; 
n) caracterul unic al dreptului la beneficiile de asistenţă socială, potrivit căruia pentru aceeaşi nevoie sau situaţie de risc social se poate acorda un singur beneficiu de acelaşi tip; 
o) proximitatea, potrivit căreia serviciile sunt organizate cât mai aproape de beneficiar, pentru facilitarea accesului şi menţinerea persoanei cât mai mult posibil în propriul mediu de viaţă; 
p) complementaritatea şi abordarea integrată, potrivit cărora, pentru asigurarea întregului potenţial de funcţionare socială a persoanei ca membru deplin al familiei, comunităţii şi societăţii, serviciile sociale trebuie corelate cu toate nevoile beneficiarului şi acordate integrat cu o gamă largă de măsuri şi servicii din domeniul economic, educaţional, de sănătate, cultural etc.; 
q) concurenţa şi competitivitatea, potrivit cărora furnizorii de servicii sociale publici şi privaţi trebuie să se preocupe permanent de creşterea calităţii serviciilor acordate şi să beneficieze de tratament egal pe piaţa serviciilor sociale; 
r) egalitatea de şanse, potrivit căreia beneficiarii, fără niciun fel de discriminare, au acces în mod egal la oportunităţile de împlinire şi dezvoltare personală, dar şi la măsurile şi acţiunile de protecţie socială; 
s) confidenţialitatea, potrivit căreia, pentru respectarea vieţii private, beneficiarii au dreptul la păstrarea confidenţialităţii asupra datelor personale şi informaţiilor referitoare la viaţa privată şi situaţia de dificultate în care se află; 
t) echitatea, potrivit căreia toate persoanele care dispun de resurse socioeconomice similare, pentru aceleaşi tipuri de nevoi, beneficiază de drepturi sociale egale; 
u) focalizarea, potrivit căreia beneficiile de asistenţă socială şi serviciile sociale se adresează celor mai vulnerabile categorii de persoane şi se acordă în funcţie de veniturile şi bunurile acestora; 
v) dreptul la liberă alegere a furnizorului de servicii, potrivit căruia beneficiarul sau reprezentantul legal al acestuia are dreptul de a alege liber dintre furnizorii acreditaţi.

CAPITOLUL III
ÎNFIINȚAREA ȘI FUNCȚIONAREA DIRECŢIEI DE ASISTENŢĂ SOCIALĂ COMUNITARĂ  A MUNICIPIULUI TIMIŞOARA

Art.7.Direcţia de Asistenţă Socială Comunitară a Municipiului Timişoara este un serviciu public cu personalitate juridică, care funcţionează sub autoritatea Consiliului Local al Municipiului Timişoara, cu respectarea Legii nr.215/2001-privind administraţia publică locală, înfiinţat prin Hotărârea Consiliului Local al Municipiului Timişoara nr. 4/2002, sub denumirea de Centrul Comunitar de Asistenţă Socială.  
Conform HCLMT nr. 468/2005, Centrul   Comunitar de Asistenţă Socială şi-a schimbat denumirea în Direcţia de Asistenţă Socială Comunitară a Municipiului Timişoara, hotărâre care a intrat în vigoare la data de 01.01.2006.
Art.8.Prin Direcţia de Asistenţă Socială Comunitară a Municipiului Timişoara în înţelesul prezentului regulament, se înţelege serviciul public de asistență socială cu personalitate juridică, subordonat şi structurat pe competenţe, potrivit organigramei.
Art.9.Direcţia de Asistenţă Socială Comunitară a Municipiului Timişoara este furnizor public de servicii sociale acreditat în baza Certificatului de acreditare nr. 001206 din 16.06.2014, prin care este autorizată să acorde servicii sociale pe perioadă nedeterminată, emis în conformitate cu prevederile Legii nr. 197/2012, privind asigurarea calității în domeniul serviciilor sociale, cu modificările ulterioare.
Art.10.Obiectivul general al Direcţiei de Asistenţă Socială Comunitară Timişoara îl constituie realizarea măsurilor și acțiunilor, la nivel local, pentru a răspunde nevoilor persoanei, familiei, grupurilor ori comunităților în vederea prevenirii şi limitării sau înlăturării efectelor temporare ori permanente ale situaţiilor care pot genera marginalizarea sau excluziunea socială, în scopul creşterii calităţii vieţii şi promovării principiilor de coeziune şi incluziune socială. 
Art.11. Sediul administrativ al Direcţiei de Asistenţă Socială Comunitară a Municipiului Timişoara este în B-dul Regele Carol I, nr.10 , sediu atribuit prin Hotărâre a  Consiliului Local  al Municipiului Timişoara.
Art.12. Directorul Executiv al Direcţiei de Asistenţă Socială Comunitară a Municipiului Timişoara asigură conducerea, coordonarea  şi controlul serviciilor din structura entității.
Art.13.Directorul executiv al Direcţiei de Asistenţă Socială Comunitară a Municipiului Timişoara acţionează permanent în vederea îndeplinirii la timp şi în mod corespunzător a atribuţiilor ce îi revin prin legi, hotărâri, ordonanţe, decrete, ordine, dispoziţii şi a sarcinilor ce îi sunt date prin prezentul regulament.
Art.14. Legătura dintre Consiliul Local al Municipiului Timişoara şi Direcţia de Asistenţă Socială Comunitară a Municipiului Timişoara se face prin viceprimarul delegat cu probleme sociale şi directorul executiv al Direcţiei de Asistenţă Socială Comunitară  a Municipiului Timişoara
Art.15. Pe toate actele emise de Direcţia de Asistenţă Socială Comunitară a Municipiului Timişoara se va menţiona Consiliul Local al Municipiului Timişoara, Direcţia de Asistenţă Socială Comunitară Timişoara şi sediul serviciului public de interes local.  
Art.16.	Durata de funcţionare a serviciului public de interes local - Direcţia de Asistenţă Socială Comunitară a Municipiului Timişoara este nelimitată.
Art.17. Direcţia de Asistenţă Socială Comunitară a Municipiului Timişoara dispune de cod unic de înregistrare eliberat de Ministerul Finanţelor Publice, cont bancar propriu, ştampilă  şi gestiune proprie.
Art.18. Organele de conducere, coordonare şi control ale Direcţiei de Asistenţă Socială Comunitară a Municipiului Timişoara sunt :
- Consiliul Local al Municipiului Timişoara;
- Primarul Municipiului Timişoara;
- Viceprimarul Municipiului Timişoara delegat cu probleme sociale;
- Directorul executiv al Direcţiei de Asistenţă Socială Comunitară Timişoara;
- Directorul executiv adjunct al Direcţiei de Asistenţă Socială Comunitară Timişoara.
Art.19.Consiliul Local al Municipiului Timişoara exercită categoriile de atribuţii stabilite de Legea nr.215/2001 privind administraţia publică locală privind serviciul public de interes local - Direcţia de Asistenţă Socială Comunitară a Municipiului Timişoara, respectiv: 
· organizarea şi funcţionarea serviciului public de interes local, 
· dezvoltarea socială a Municipiului Timişoara, 
· gestionarea serviciilor furnizate către cetăţenii Municipiului Timişoara 
· cooperarea interinstituţională pe plan intern şi extern în domeniul social. 
Art.20.Primarul Municipiului Timişoara şi Viceprimarul Municipiului Timişoara delegat cu probleme sociale:
· coordonează activitatea  Direcţiei de Asistenţă Socială Comunitară Timişoara;
· aprobă sau avizează, după caz, referate  care stau la baza  proiectelor de hotărâri pentru Consiliul Local al Municipiului Timişoara, înaintate de Direcţia de Asistenţă Socială Comunitară Timişoara;
· semnează foaia de prezenţă a  directorului executiv şi îi aprobă acestuia  concediile de odihnă, ordinele de deplasare,etc.;
· aprobă  fişa  de post pentru directorul executiv al Direcţiei de Asistenţă Socială Comunitară Timişoara. 


CAPITOLUL IV
FINANȚAREA DIRECȚIEI DE ASISTENȚĂ SOCIALĂ COMUNITARĂ
A MUNICIPIULUI TIMIŞOARA

Art.21 (1) Primarul Municipiului Timişoara este ordonatorul principal de credite  şi repartizează creditele bugetare aprobate  din bugetul local al Municipiului Timişoara  directorului  executiv al  Direcţiei  de Asistenţă Socială Comunitară Timişoara  care are calitatea  de ordonator secundar  de credite. 
(2) Ordonatorul secundar de credite repartizează creditele bugetare aprobate ordonatorilor terţiari de credite, respectiv şefului Serviciului pentru Protecţia Copilului şi Familiei, şefului Serviciului pentru Protecţia Persoanelor cu Handicap şi şefului  Serviciului  Căminul pentru Persoane Vârstnice Timişoara. 
Art.22.Finanţarea cheltuielilor secțiunii de funcționare și a secțiunii de dezvoltare se asigură din bugetul local de la capitolul 68.02 Asistență Socială ,subcapitolul 68.02.15.01Prevenirea excluderii sociale. 
Veniturile extrabugetare  ale Direcţiei de Asistenţă Socială Comunitară Timişoara provin din donații și sponsorizări. 
Art.23. Proiectul de buget întocmit de Direcţia de Asistenţă Socială Comunitară Timişoara se depune la Serviciul  Buget din cadrul Direcţiei Economice a Primăriei Municipiului Timişoara și se aprobă prin Hotărâre a Consiliului Local Timişoara .

CAPITOLULV
ORGANIZAREA ŞI CONDUCEREA DIRECŢIEI DE ASISTENŢĂ SOCIALĂ COMUNITARĂ  
A MUNICIPIULUI TIMIŞOARA

Structura organizatorică și categoriile de personal 
Art.24.Structura organizatorică a Direcţiei de Asistenţă Socială Comunitară Timişoara, în calitate de furnizor de servicii sociale cuprinde, în funcţie de volumul, complexitatea şi specificul activităților: servicii,  birouri şi compartimente . 
Art.25.Direcţia de Asistenţă Socială Comunitară Timişoara este organizată pe birouri, compartimente  și servicii fără personalitate juridică, astfel:
· Serviciul de Asistenţă Socială 
· Serviciul Centrul de Zi pentru copii cu dizabilităţi  ”Podul Lung” 
· Serviciul pentru Protecţia Socială a Persoanelor Vârstnice
· Serviciul  Buget Finanţe Contabilitate 
· Centrul de Zi pentru persoane aflate în dificultate
· Biroul Administrativ-Informatică
· Biroul Juridic şi Resurse Umane –Compartimentul Sănătate și Securitate în Muncă
· Compartimentul Evaluare şi Intervenţie Socială 
· Compartimentul Audit 
Art.26. În subordinea Direcţiei de Asistenţă Socială Comunitară a Municipiului Timişoara sunt organizate și funcţionează următoarele servicii cu personalitate juridică: 
· Serviciul Căminul pentru Persoane Vârstnice Timişoara; 
· Serviciul pentru Protecţia Copilului şi Familiei Timişoara;
· Serviciul pentru Protecţia Persoanelor cu Handicap Timişoara.
Art.27.Serviciile sociale înfiinţate de furnizorul de servicii sociale - Direcţia de Asistenţă Socială Comunitară a Municipiului Timişoara, sunt organizate și funcționează  cu respectarea prevederilor Nomenclatorului serviciilor sociale, a standardelor  minime de calitate aplicabile, precum și a altor acte normative specifice domeniului de activitate.
Art.28.Structura organizatorică, numărul de posturi şi categoriile de personal din cadrul Direcţiei de Asistenţă Socială Comunitară Timişoara se aprobă, prin hotărârea Consiliului Local al Municipiului Timișoara.
Art.29.Personalul angajat în cadrul serviciilor Direcţiei de Asistenţă Socială Comunitară a Municipiului Timişoara, este compus din funcționari publici și personal contractual. 
Art.30. Angajarea  funcţionarilor publici/ personalului contractual se face în condiţiile legii, de către directorul executiv al Direcţiei de Asistenţă Socială Comunitară a Municipiului Timişoara, în limita posturilor din organigrama şi statul de funcţii aprobate de Consiliul Local al Municipiului Timişoara.

CAPITOLUL VI
ATRIBUTIILE,  RESPONSABILITATIILE SI COMPETENTELE PERSONALULUI DE CONDUCERE AL DIRECTIEI DE ASISTENTA SOCIALA COMUNITARA A MUNICIPIULUI TIMISOARA.
Art.31(1) Directorul executiv  asigură conducerea curentă a serviciilor sociale și auxiliare din structura Direcţiei de Asistenţă Socială Comunitară a Municipiului Timişoara şi este subordonat Viceprimarului Municipiului Timişoara  delegat cu probleme sociale, Primarului Municipiului Timişoara şi  Consiliului Local al Municipiului Timişoara.
(2) Directorul executiv al Direcţiei de Asistenţă Socială Comunitară a Municipiului Timişoara are următoarele atribuţii principale:
a) organizează, conduce şi controlează activitatea Direcţiei de Asistenţă Socială Comunitară a Municipiului Timişoara;
b) avizează referatele pentru proiectele de hotărâri propuse spre aprobare Consiliului Local Timişoara;
c) participă la şedinţele în comisii şi în plen ale Consiliului Local al Municipiului Timişoara pentru susţinerea proiectelor de hotărâri ale  serviciilor din subordine;
d) avizează referatele având ca obiect organizarea concursurilor pentru ocuparea posturilor vacante din cadrul instituţiei, în conformitate cu statul de funcţii aprobat prin Hotărâre a Consiliului Local al Municipiului Timişoara
e) aprobă fișele de post ale personalului de conducere din subordine;
f) aprobă rapoartele de evaluare a performanţelor individuale ale personalului-funcţionari publici şi personal contractual  din subordine;
g) formulează propuneri de proiecte cu finanțare nerambursabila în scopul dezvoltării serviciilor sociale;
h) elaborează Raportul anual asupra sistemului de control intern/managerial, dezvoltat și implementat la nivelul Direcţiei de Asistenţă Socială Comunitară a Municipiului Timişoara;
i) îndeplineşte toate atribuţiile pe care legea le prevede în sarcina conducătorului, angajatorului sau ordonatorului de credite  al Direcţiei de Asistenţă Socială Comunitară Timişoara.
j) informează primarul/viceprimarul delegat cu probleme sociale cu privire la problemele de rezolvat în legătură cu activitatea  curentă a instituţiei.
[bookmark: A199][bookmark: A200](3)Directorul executiv are calitatea de ordonator secundar de credite și cf. Legii nr.273/2006 privind finanțele publice locale are următoarele responsabilități:,,(1)Ordonatorii de credite au obligaţia de a angaja şi de a utiliza creditele bugetare numai în limita prevederilor şi destinaţiilor aprobate, pentru cheltuieli strict legate de activitatea instituţiilor publice respective şi cu respectarea dispoziţiilor legale.
a) [bookmark: A201][bookmark: A202] (2)Ordonatorii de credite răspund de:elaborarea şi fundamentarea proiectului de buget propriu;
b) angajarea, lichidarea şi ordonanţarea cheltuielilor în limita creditelor bugetare aprobate 
c) luarea măsurilor pentru asigurarea integrității bunurilor aflate în proprietatea sau în administrarea instituţiei pe care o conduce;
d) [bookmark: A205][bookmark: A206]organizarea şi ţinerea la zi a contabilităţii şi prezentarea la termen a situaţiilor financiare asupra situaţiei patrimoniului aflat în administrare şi a execuţiei bugetare;
e) [bookmark: A207][bookmark: A208]organizarea sistemului de monitorizare a programului de achiziţii publice şi a programului de investiţii publice;
f) [bookmark: A209]organizarea şi ţinerea la zi a evidenţei patrimoniului, conform prevederilor legale;
g) alte atribuţii stabilite de dispoziţiile legale.

 (4) În exercitarea atribuţiilor ce-i revin, directorul executiv al Direcţiei  de Asistenţă Socială Comunitară a Municipiului Timişoara emite dispoziţii.
(5)Directorul executiv are următoarele responsabilităţi pentru îndeplinirea atribuţiilor serviciului public de interes local:
a) răspunde de managementul domeniului său de activitate; 
b) conduce serviciul subordonat şi răspunde de organizarea şi funcţionarea acestuia în condiţii de eficienţă şi eficacitate; 
c) răspunde de organizarea și dezvoltarea controlului intern managerial implementat la  nivelul Direcţiei  de Asistenţă Socială Comunitară a Municipiului Timişoara.
d) răspunde de  implementarea proiectelor cu finanţare internă sau externă.
Art.32.(1)Directorul executiv adjunct coordonează şi controlează activitatea următoarelor servicii cu personalitate juridică:
· Serviciului pentru Protecţia Copilului şi Familiei Timişoara,
· Serviciului pentru Protecţia Persoanelor cu Handicap. 
(2)Directorul executiv adjunct organizează, conduce şi controlează activitățile următoarelor servicii fără personalitate juridică.
· Serviciul Centrul de Zi pentru Copii cu Dizabilităţi „ Podul Lung”, 
· Serviciul de Asistenţă Socială  
· Serviciul pentru Protecția Socială a Persoanelor Vârstnice 
 (3) Directorul executiv adjunct este subordonat directorului executiv al Direcţiei de Asistenţă Socială Comunitară  a Municipiului Timişoara.
(4)Directorul executiv adjunct al Direcţiei de Asistenţă Socială Comunitară a Municipiului Timişoara are următoarele atribuţii principale:
a) Avizează  referatele care stau la baza  proiectelor de hotărâri necesare organizării şi funcţionării  serviciilor din subordine şi  le înaintează spre semnare directorului executiv ;
b) Participă la şedinţele în comisii şi în plen ale Consiliului Local al Municipiului Timişoara pentru susţinerea proiectelor de hotărâri ale  serviciilor din subordine, dar şi la solicitarea Consiliului Local;
c) Contrasemnează fișele de post /rapoartele de evaluare a performanțelor individuale ale personalului de execuție din subordine, întocmite de șefii de servicii;
d) Întocmeşte fişele de evaluare/rapoartele de evaluare a performanţelor individuale pentru șefii de servicii din subordine și le înaintează pentru contrasemnătură directorului executiv;
e) Avizează propunerile şefilor de servicii din subordine privind  organizarea concursurilor pentru ocuparea posturilor vacante  din cadrul  serviciilor subordonate, constituirea comisiilor de concurs şi de soluţionare a contestaţiilor pe care  le înaintează spre avizare directorului executiv şi viceprimarului şi  spre aprobare primarului;
f) Avizează proiectul de buget şi lista de investiţii  pentru serviciile din subordine care sunt ordonatori terţiari de credite, respectiv Serviciul pentru Protecţia Copilului şi Familiei şi   Serviciul pentru Protecţia Persoanelor cu Handicap;
g) Este membru de drept în comisiile de concurs organizate pentru ocuparea posturilor vacante  din cadrul  serviciilor subordonate
h) Consiliază persoanele aflate în situaţii de dificultate care se prezintă în zilele de audienţă şi împreună cu acestea caută soluţii la problemele cu care se confruntă, în conformitate cu legea;
i) Identifică surse de finanțare nerambursabile pentru dezvoltarea serviciilor sociale ale entității, participă la scrierea proiectelor și la implementarea acestora;
j) Coordonează implementarea şi dezvoltarea Sistemului de Control Intern Managerial la nivelul Direcţiei de Asistenţă Socială Comunitară Timişoara, fiind preşedintele Comisiei de monitorizare la nivelul DASC;
k) Înlocuieşte directorul executiv al Direcţiei de Asistenţă Socială Comunitară Timişoara pe perioadele în care acesta absentează din instituţie din diverse motive: concediu de odihnă, concedii medicale, delegaţii etc., preluând şi îndeplinind toate atribuţiile acestuia.
Art.33. Directorul executiv adjunct  are următoarele responsabilităţi pentru îndeplinirea atribuţiilor sale:
a)răspunde de managementul domeniului sau de activitate;
b)conduce serviciile subordonate şi răspunde de organizarea si funcţionarea acestora în condiții de eficienţă   şi eficacitate; 
c)răspunde de organizarea  controlului intern managerial  cu privire la activitățile specifice domeniului său de activitate;
d)răspunde, împreună cu şefii serviciilor din subordine, de  implementarea proiectelor cu finanţare internă sau externă.

CAPITOLUL VII
PRINCIPALELE ATRIBUȚII ALE DIRECŢIEI DE ASISTENŢĂ SOCIALĂ COMUNITARĂ A MUNICIPIULUI TIMIŞOARA.
Art.34. În domeniul administrării şi acordării beneficiilor de asistenţă socială la nivelul MunicipiuluiTimişoara,  Direcţia de Asistenţă Socială Comunitară are următoarele atribuţii principale: 
a) asigură şi organizează activitatea de primire a solicitărilor privind beneficiile de asistenţă socială; 
b) pentru beneficiile de asistenţă socială acordate din bugetul de stat realizează colectarea lunară a cererilor şi transmiterea acestora către agenţiile teritoriale; 
c) verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a consiliului local, şi pregătesc documentaţia necesară în vederea stabilirii dreptului la măsurile de asistenţă socială; 
d) întocmesc dispoziţii de acordare/respingere sau, după caz, de modificare/suspendare/încetare a beneficiilor de asistenţă socială acordate din bugetul local şi le prezintă primarului pentru aprobare; 
e) comunică beneficiarilor dispoziţiile cu privire la drepturile şi facilităţile la care sunt îndreptăţiţi, potrivit legii; 
f) urmăresc şi răspund de îndeplinirea condiţiilor legale de către titularii şi beneficiarii beneficiilor de asistenţă socială; 
g) efectuează sondaje şi anchete sociale pentru depistarea precoce a cazurilor de risc de excluziune socială sau a altor situaţii de necesitate a membrilor comunităţii şi, în funcţie de situaţiile constatate, propun măsuri adecvate în vederea sprijinirii acestor persoane; 
h) realizează activitatea financiar-contabilă privind beneficiile de asistenţă socială administrate; 
i) elaborează şi fundamentează propunerea de buget pentru finanţarea beneficiilor de asistenţă socială; 
j) îndeplinesc orice alte atribuţii prevăzute de reglementările legale în vigoare.
   Art.35. În domeniul administrării şi acordării beneficiilor de asistenţă socială aplică legislația privind regimul juridic al contraventiilor și legislația privind administrarea creanțelor fiscale ce derivă din această activitate.
  Art. 36 În domeniul organizării, administrării şi acordării serviciilor sociale la nivelul Municipiului Timişoara,  Direcţia de Asistenţă Socială Comunitară are următoarele atribuţii principale: 
a) elaborează, în concordanţă cu strategiile naţionale şi nevoile locale identificate, strategia locală a Municipiului Timişoara de dezvoltare a serviciilor sociale, pe termen mediu şi lung, după consultarea furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor şi răspund de aplicarea acesteia;
b) în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor elaborează planurile anuale de acţiune privind serviciile sociale administrate şi finanţate din bugetul consiliului local al Municipiului Timişoara , care cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare; 
c) iniţiază, coordonează şi aplică măsurile de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi; 
d) identifică familiile şi persoanele aflate în dificultate, precum şi cauzele care au generat situaţiile de risc de excluziune socială; 
e) realizează atribuţiile prevăzute de lege în procesul de acordare a serviciilor sociale; 
f) încheie, în condiţiile legii, contracte de parteneriat public-public şi public-privat pentru susţinerea furnizorilor privați de servicii sociale de la nivel local ; 
g) propun înfiinţarea serviciilor sociale de interes local; 
h) colectează, prelucrează şi administrează datele şi informaţiile privind beneficiarii, furnizorii publici şi privaţi şi serviciile administrate de aceştia; 
i) monitorizează şi evaluează serviciile sociale; 
j) elaborează şi implementează proiecte cu finanţare naţională şi internaţională în domeniul serviciilor sociale; 
k) elaborează proiectul de buget anual pentru susţinerea serviciilor sociale în conformitate cu planul anual de acţiune şi asigură finanţarea/cofinanţarea acestora; 
l) asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile; 
m) furnizează, administrează sau, după caz, contractează serviciile sociale adresate copilului, familiei, persoanelor cu dizabilităţi, persoanelor vârstnice, precum şi tuturor categoriilor de beneficiari prevăzute de lege, fiind responsabile de calitatea serviciilor prestate; 
n) planifică şi realizează activităţile de informare, formare şi îndrumare metodologică, în vederea creşterii performanţei personalului care administrează şi acordă servicii sociale; 
o) colaborează permanent cu organizaţiile societăţii civile care reprezintă interesele diferitelor categorii de beneficiari; 
p) organizează şi realizează activităţile specifice contractării serviciilor sociale acordate de furnizorii publici şi privaţi;
q) încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale; 
r) monitorizează financiar şi tehnic contractele prevăzute la lit. q); 
s) îndeplinesc orice alte atribuţii prevăzute de reglementările legale în vigoare.

Art.37. (1) În domeniul acordării subvențiilor de la bugetul local al municipiului Timișoara, asociațiilor și fundațiilor care înființează și administrează unități de asistență socială la nivelul Direcţiei de Asistenţă Socială Comunitară a Municipiului Timișoara a fost constituită prin dispoziție a directorului executiv o structură sub forma unui grup de lucru cu următoarele atribuţii principale:
a) Elaborarea documentației necesare pentru solicitarea de subvenții de la bugetul local, asociațiilor/ fundațiilor care înființează și administrează unități de asistență socială;
b) Încheierea convențiilor pentru acordarea de subvenții, asociațiilor/fundațiilor cărora li s-a aprobat acordarea de subvenții prin Hotărâre de Consiliu Local;
c) Verificarea lunară sau ori de câte ori este nevoie a serviciilor sociale acordate de către organizația non-guvernamentală selectată pentru a beneficia de subvenție de la Consiliul Local al Municipiului Timișoara, pe baza Cererilor lunare și a Rapoartelor privind acordarea serviciilor de asistență socială și utilizare a subvenției, întocmite de către fiecare organizație, pe fiecare tip de unitate de asistență socială;
d) Întocmirea lunară a Raportului privind verificarea acordării serviciilor de asistență socială și a Raportului financiar privind verificarea utilizării  subvenţiei, pe baza verificărilor realizate pe teren de către personalul Direcției cu atribuții în acest sens;
e) Întocmirea  Propunerii de angajare de cheltuieli, Angajamentului bugetar și Ordonanțării de plată, pentru acordarea subvenției asociației sau fundație.

(2)Subvenţiile se primesc de la bugetul local și se acordă în completarea resurselor financiare ale asociațiilor sau fundațiilor. Acestea vor  fi cheltuite în scopul acordării serviciilor de asistenţă socială şi utilizate în exclusivitate pentru aceste servicii.

CAPITOLUL VIII
ATRIBUŢIILE,  RESPONSABILITĂŢIILE ŞI COMPETENŢELE COMPARTIMENTELOR FUNCȚIONALE DIN CADRUL DIRECŢIEI DE ASISTENŢĂ SOCIALĂ COMUNITARĂ A MUNICIPIULUI TIMIŞOARA

Art. 38 Serviciul de Asistenţă Socială
Scopul principal al serviciului este asigurarea  beneficiilor  sociale conform Legii 416/2001 privind venitul minim garantat, Legii 277/2010 privind alocaţia pentru susţinerea familiei şi OUG 70/2011 privind măsurile de protecţie socială în perioada sezonului rece.	
	
Atribuții:
1. Asigurarea venitului minim garantat ca formă de asistenţă socială, familiilor şi persoanelor    singure prin acordarea ajutorului social lunar, în condiţiile Legi 416/2001, actualizată;
1. Asigurarea  alocaţiei pentru susţinerea familiei ca formă de sprijin pentru familiile cu venituri reduse care au în creştere şi îngrijire copii în vârstă de până la 18 ani, lunar, în condiţiile Legii277/2010, actualizată;
1. Stabilirea şi gestionarea ajutoarelor de încălzire a locuinţei familiilor şi persoanelor singure cu venituri reduse, ca forma de protecţie a populaţiei vulnerabile pe perioada sezonului rece,  în conformitate cu OUG 70/2011, privind măsurile de protecţie socială în perioada sezonului rece, actualizată;
1. Participă la dezvoltarea și implementarea sistemului de control intern managerial de la nivelul serviciului.

Art. 39 Serviciul  Buget Finanţe Contabilitate
Scopul principal al serviciului este asigurarea managementului financiar contabil la nivelul Direcției de Asistență Socială Comunitară a Municipiului Timișoara.
Principalele atribuții	
a) Fundamentarea şi elaborarea proiectului de buget ;
b) Fundamentarea și elaborarea propunerii Programului de dezvoltare-investiții la nivelul entității.
c) Repartizarea și deschiderea creditelor bugetare pentru ordonatorii terțiari de credite.
d) Exercitarea controlului financiar preventiv de către șeful serviciului asupra operațiunilor economice în limita competențelor stabilite prin dispoziția directorului executiv și în limitele legii.
e) Organizarea  şi ţinerea  la zi  a contabilității  în conformitate cu prevederile legii,precum și întocmirea și raportarea situaţiilor financiare trimestriale şi anuale.
f) Organizarea  inventarierii  patrimoniului  şi valorificarea rezultatelor acestuia de către comisia de inventariere.
g) Plata cheltuielilor bugetare prin Trezorerie și alte bănci comerciale.
h) Planificarea, organizarea și controlul achiziţiilor publice. Efectuarea și raportarea achiziţiilor publice în concordanţă cu prevederile legale.
i) Participă la dezvoltarea și implementarea sistemului de control intern managerial de la nivelul serviciului.

Art. 40 Biroul Juridic şi Resurse Umane
Scopul principal al biroului este asigurarea managementului resurselor umane, respectarea condiţiilor de legalitate a actelor şi a măsurilor întreprinse de către Direcţia de Asistenţă Socială Comunitară a Municipiului Timişoara precum şi asigurarea respectării legislaţiei de către angajator a prevederilor normelor de sănătate şi securitate în muncă. 
Atribuții:
a) Realizarea activităților privind organizarea, salarizarea, ocuparea și perfecţionarea personalului, precum și întocmirea formalităţilor  necesare cu respectarea legalităţii privind încadrarea/numirea, modificarea, suspendarea şi încetarea raporturilor de muncă/serviciu,  salarizarea şi acordarea tuturor drepturilor prevăzute de legislația muncii pentru personalul entității; 
b) Asigurarea nevoilor de formare/perfecționare profesională ale personalului entității.
c) Ținerea evidenței dosarelor personale, a registrelor salariaţilor şi transmiterea la  Agenția Națională a Funcționarilor Publici a tuturor modificărilor  cerute de legislaţia în vigoare; 
d) Actualizarea periodică a bazei de date privind evidenţa funcţiei publice şi a funcţionarilor publici gestionată de Agenţia Naţională a Funcţionarilor Publici;
e) Colaborarea la întocmirea proiectelor de hotărâri, dispoziţiilor, regulamentelor, procedurilor, verificând din punct de vedere al legalităţii şi semnând alte documente cu caracter juridic(referate, adrese, răspunsuri) cu  avizarea  juridică a   documentelor care necesită viză juridică şi îndeplinesc condiţiile legale pentru avizare ; 
f) Reprezentarea în faţa instanţelor judecătoreşti competente a intereselor Direcţiei de Asistenţă Socială Comunitară, în limitele prevăzute în  delegaţia dată; 
g) Realizarea activității de consiliere etică și monitorizarea respectării normelor de conduită de către personalul angajat al Direcţiei de Asistenţă Socială Comunitară a Municipiului Timişoara.
h) Participarea  la dezvoltarea și implementarea sistemului de control intern managerial de la nivelul biroului.

Art. 41 Compartimentul de sănătate şi securitate în muncă 
Scopul principal al compartimentului este  organizarea și realizarea activității de securitate și sănătate în muncă pentru angajații Direcţiei de Asistenţă Socială Comunitară a Municipiului Timişoara în toate aspectele de muncă.

Atribuții:
a) Identificarea pericolelor şi evaluarea riscurilor pentru fiecare componentă a sistemului de muncă, respectiv executant, sarcină de muncă, mijloace de muncă/echipamente de muncă şi mediul de muncă pe locuri de muncă/posturi de lucru; 
b) Întocmirea unor instrucţiuni proprii pentru completarea şi/sau aplicarea reglementărilor de securitate şi sănătate în muncă, ţinând seama de particularităţile activităţilor şi ale unităţii, precum şi ale locurilor de muncă/posturilor de lucru; 
c) Elaborarea tematicilor de instruire, asigurarea informării şi instruirii angajaților în domeniul securităţii şi sănătăţii în muncă şi verificarea cunoaşterii şi aplicării de către lucrători a informaţiilor primite;
d) Verificarea și răspunderea asupra bunei funcţionări a sistemelor de alarmare, avertizare, semnalizare de urgenţă, precum şi a sistemelor de siguranţă; 
e) Realizarea instruirii cu privire la Paza şi Stingerea Incendiilor ( PSI );
f) Participă la dezvoltarea și implementarea sistemului de control intern managerial de la nivelul compartimentului.

Art. 42 Compartimentul audit 
Scopul principal al Compartimentului este de a desfăşura o activitate funcţional independentă şi obiectivă, de calitate, pentru a furniza asigurări privind eficacitatea sistemelor de management al riscurilor, de control şi de guvernanţă ale entităţii publice, pentru creşterea eficienţei şi eficacităţii acestora, prin oferirea de recomandări şi soluţii precum şi  de a consilia, pentru îndeplinirea completă şi la termen a obiectivelor entităţii, respectiv o mai bună administrare şi păstrare a patrimoniului propriu.

Principalele atribuţii
a) Elaborează norme metodologice privind exercitarea activităţii de audit public intern specifice entităţii publice în care îşi desfăşoară activitatea;
b) Elaborează Carta auditului intern, documentul oficial care prezintă misiunea, competenţa şi responsabilităţile auditului intern;
c) Elaborează planul multianual de audit public intern și planul anual de audit public intern, cu respectarea prevederilor legale referitoare la planificarea activităţii de audit public intern; 
d) Efectuează activităţi de audit public intern pentru a evalua dacă sistemele de management financiar şi control ale entității sunt transparente şi sunt conforme cu normele de legalitate, regularitate, economicitate, eficienţă şi eficacitate;
e) Efectuează misiuni de consiliere formalizate, la structurile din cadrul entității, misiuni de consiliere cu caracter informal, la solicitarea și/sau cu aprobarea conducătorului entității, precum și  misiuni de consiliere pentru situații excepționale ca urmare a unei situații de forță majoră sau altor evenimente excepționale;
f) Atribuții ce sunt stabilite în raport cu entitățile publice aflate în subordinea Direcţiei de Asistenţă Socială Comunitară a Municipiului Timişoara.
· avizează normele metodologice și Carta auditului intern elaborate de către compartimentele de audit public intern organizate la nivelul entităților publice subordonate Direcţiei de Asistenţă Socială Comunitară a Municipiului Timişoara.;
· efectuează misiuni de evaluare la nivelul entităților publice aflate în subordinea Direcţiei de Asistenţă Socială Comunitară a Municipiului Timişoara;
· coordonează sistemul de raportare a rezultatelor activităţii de audit public intern desfăşurate la nivelul entităților publice subordonate Direcţiei de Asistenţă Socială Comunitară a Municipiului Timişoara.
g) Implementarea, dezvoltarea precum și autoevaluarea sistemului de control intern managerial în cadrul Compartimentului Audit, în conformitate cu prevederile legale;

Art. 43 Biroul Administrativ-Informatică
Scopul principal al biroului constă în realizarea activităţilor administrative şi de întreţinere informatică pentru sediile Direcţiei de Asistenţă Socială Comunitară a Municipiului Timişoara.

Atribuții:
a) Luarea măsurilor necesare pentru administrarea şi conservarea bunurilor mobile şi imobile .
b) Efectuarea recepției bunurilor materiale achiziţionate pe baza facturilor emise de furnizori şi întocmirea notei de intrare recepţie . 
c) Asigurarea transportului beneficiarilor la centrele de zi care furnizează servicii sociale;
d) Asigurarea  întreţinerii  softului informatic şi a computerelor  în condiţii optime de funcţionare .
e) Organizează și coordonează aplicarea și derularea anuală a programului de distribuire a produselor alimentare din stocurile de intervenție ale Uniunii Europene, conform legislației în vigoare;
f) Asigurarea întreținerii curățeniei și igienizării sediilor instituției.
g) Participă la dezvoltarea și implementarea sistemului de control intern managerial de la nivelul biroului.








CAPITOLUL IX
PRINCIPALELE ATRIBUȚII ALE SERVICIILOR CU PERSONALITATE JURIDICĂ DIN CADRUL DIRECŢIEI DE ASISTENŢĂ SOCIALĂ COMUNITARĂ A MUNICIPIULUI TIMIŞOARA


SERVICIUL PENTRU PROTECȚIA COPILULUI ȘI FAMILIEI TIMIŞOARA

Art.44 Serviciul pentru Protecţia Copilului si Familiei Timişoara este un serviciu public cu personalitate juridică, care funcţionează în subordinea Direcţiei de Asistenţă Socială Comunitară a Municipiului Timisoara, serviciul fiind înfiinţat prin Hotărârea Consiliului Local al Municipiului Timişoara nr.466/20.12.2005, şeful serviciului având calitatea de ordonator terţiar de credite; 
Art.45. Scopul principal al Serviciului pentru Protecţia Copilului si Familiei Timişoara este desfăşurarea activităţilor  de asistenţă şi protecţie socială pentru copil si familia sa, de prevenire a separării copilului de familia sa, cu domiciliul sau reşedinţa în municipiul Timişoara, în conformitate cu conformitate cu legislatia în vigoare.
Art. 46. Obiectul de activitate al Serviciului pentru Protecţia Copilului si Familiei Timişoara îl constituie asigurarea menţinerii, refacerii şi dezvoltării capacităţilor copilului şi ale parintilor sai, pentru depasirea situatiilor care ar putea determina separarea copilului de familia sa, în conformitate cu Legea 272/21.04.2004 privind protecţia şi promovarea drepturilor copilului.
Art. 47. Principalele atribuţii ale  Serviciului pentru Protecţia Copilului si Familiei Timişoara sunt:
 a) monitorizează si analizează situatia copiilor din Municipiul Timişoara, precum si modul de respectarea drepturilor copiilor, asigurând centralizarea si sintetizarea datelor si informatiilor relevante;
 b) realizează activitatea de prevenire a separării copilului de familia sa prin înfiinţarea, organizarea şi furnizarea serviciilor sociale primare în domeniul protecţiei copilului şi familiei;
 c) identifica si evaluează situatiile care impun acordarea de servicii pentru prevenirea separării copilului de familia sa;
d) asigura consilierea si informarea familiilor cu copii in întretinere asupra drepturilor si obligatiilor acestora, asupra drepturilor copilului si asupra serviciilor disponibile pe plan local;
e) urmaresc evolutia dezvoltarii copilului si modul in care parintii acestuia isi exercita drepturile si isi indeplinesc obligatiile cu privire la copilul care a beneficiat de o masura de protectie speciala si a fost reintegrat in familia sa;
 f) colaboreaza cu Directia generala de asistenta sociala si protectia copilului in domeniul protectiei copilului si transmit acesteia, precum şi autorităţilor publice centrale cu responsabilităţi în domeniu, toate datele si informatiile solicitate din acest domeniu, în condiţiile legii;
 g) încheie convenţii de parteneriat şi iniţiază programe de colaborare cu alte autorităţi locale, instituţii publice şi private, structuri asociative, precum şi cu instituţii de cult recunoscute de lege, pentru furnizarea serviciilor sociale , în conformitate cu nevoile locale identificate ;
 j) elaborează şi implementează proiecte cu finanţare naţională şi internaţională în domeniu;
 i) elaborează şi propune consiliului local al municipiului proiectul de buget anual pentru susţinerea serviciilor sociale în domeniul protecţiei copilului şi familiei, în conformitate cu planul de acţiune propriu.

SERVICIUL PENTRU PROTECTIA PERSOANELOR CU HANDICAP TIMISOARA

Art.48  Serviciul pentru Protectia Persoanelor cu Handicap Timisoara este un serviciu public cu personalitate juridică, care funcţionează în subordinea Direcţiei de Asistenţă Socială Comunitară a Municipiului Timișoara, serviciul fiind înfiinţat prin Hotărârea Consiliului Local al Municipiului Timişoara nr.468/20.12.2005, şeful serviciului având calitatea de ordonator terţiar de credite; 
Art. 49 Scopul Serviciului pentru Protectia Persoanelor cu Handicap Timisoara il reprezinta protectia si promovarea drepturilor persoanelor cu handicap, cu domiciliul sau resedinta in Municipiul Timisoara, in conformitate cu legislatia in vigoare.
Art.50 Obiectul de activitate al Serviciului pentru Protectia Persoanelor cu Handicap Timisoara il constituie acordarea de servicii sociale menite sa asigure prevenirea, limitarea sau inlaturarea efectelor temporare sau permanente ale situatiilor de risc pentru persoane incadrate in grad de handicap grav cu domiciliul sau resedinta in municipiul Timisoara. 
Art. 51 Principalele atribuţii ale  Serviciului pentru Protectia Persoanelor cu Handicap Timisoara, sunt:
a) inființeaza, organizează si furnizează servicii sociale primare pentru persoanele încadrate in grad de handicap grav ;
b) încheie convenții de parteneriat si initiaza programe de colaborare cu alte autorități locale, instituții publice si private, structuri asociative, recunoscute de lege pentru furnizarea serviciilor sociale, in funcție de nevoile identificate ;
c) actioneaza si ia masuri de constientizare si sensibilizare sociala ;
d) elaboreaza si implementeaza proiecte cu finantare nationala si internationala in domeniu ;
e) sprijina persoanele aflate in dificultate pentru mentinerea acestora in comunitate ;
f) asigura servicii de ingrijire la domiciliul persoanelor încadrate in grad de handicap grav prin angajarea in conditiile legii a unui asistent personal ;
g) asigura servicii de informare si consiliere a persoanelor încadrate in grad de handicap/familiei sau reprezentantilor legali ai acestora, cu privire la drepturile si obligațiile specifice ;
h) identifica nevoile sociale individuale si familiale pentru persoanele încadrate in grad de handicap si asigura pentru persoanele incadrate in grad de handicap grav servicii de consiliere sociala, pshiologica si juridica ;
j) asigura instruirea in problematica specifica a persoanelor cu handicap a asistentilor personali ;
k) efectueaza plata drepturilor de natura salariala pentru asistentii personali ai persoanelor cu handicap grav si a indemnizatiilor lunare acordate persoanelor cu handicap conform legislatiei in vigoare ;
l) elaboreaza si propune proiectul de buget anual pentru sustinerea serviciilor sociale si a altor masuri de asistenta sociala privind protectia si promovarea drepturilor persoanelor cu handicap, in conformitate cu planul de actiune propriu ;
m) furnizeaza informatiile si datele solicitate de institutiile si autoritatile publice cu responsabilitati in domeniu, in conditiile legii ;

CAMINUL PENTRU PERSOANE VARSTNICE TIMIŞOARA

Art.52 Căminul pentru Persoane Vârstnice Timișoara este un serviciu public cu personalitate juridică, având cod fiscal,cont bancar și ștampilă proprie, care funcţionează în subordinea Direcţiei de Asistenţă Socială Comunitară a Municipiului Timișoara, serviciul fiind înfiinţat prin Hotărârea Consiliului Local al Municipiului Timişoara nr 181/25.05.2010-privind reorganizarea Căminului pentru Persoane Vârstnice Timișoara, şeful serviciului având calitatea de ordonator terţiar de credite. Sediul Căminului pentru Persoane Vârstnice Timișoara este în Timișoara, str.Inocențiu Klein, nr.29.
Art. 53 Scopul Căminului pentru Persoane Vârstnice Timişoara este furnizarea serviciilor sociale de îngrijire în cămin a persoanele vârstnice cu domiciliul în Municipiul Timişoara, în condiţiile reglementate prin Hotărâre a Consiliului Local al Municipiului Timişoara, potrivit legii.
Art. 54 Obiectul de activitate al Căminului pentru Persoane Vârstnice Timişoara îl constituie îngrijirea în cămin a persoanelor vârstnice conform Legii nr.17/2000 privind asistența socială a persoanelor vârstnice, prin asigurarea condiţiilor corespunzătoare de găzduire şi de hrană, îngrijiri medicale, recuperare şi readaptare, activităţi de kinetoterapie, ergoterapie şi de petrecere a timpului liber, asistenţă socială şi psihologică.
Art. 55 Principalele atribuţii ale  Căminului pentru Persoane Vârstnice Timişoara, sunt:
a) Asigură îngrijirea temporară sau permanentă în cămin a persoanelor vârstnice;
b) Asigură servicii de informare, consiliere socială şi psihologică, precum şi alte servicii caracteristice nevoilor sociale ale beneficiarilor, conform legii;
c) Realizează toate activităţile din cadrul căminului astfel încât să corespundă nevoilor beneficiarilor;
d) Menţine legătura cu membrii familiilor beneficiarilor, inclusiv pentru o posibilă reintegrare în familie;
e) Organizează activități de socializare și petrecere a timpului liber a beneficiarilor;
f) Elaborează și propune proiectul de buget anual pentru susținerea serviciilor oferite în scopul creșterii calității vieții beneficiarilor;
g) Încheie convenții de parteneriat și colaborări cu alte autorități locale, instituții publice sau private, ONG-uri;
h) Elaborează și  implementează proiecte cu finanțare națională și internațională în domeniu;
i) Planifică și asigură pregătirea profesională a angajaților în scopul creșterii calității serviciilor oferite.
j) Furnizează informațiile și datele solicitate de instituțiile și autoritățile publice cu responsabilități in domeniu, în condițiile legii.

CAPITOLUL X
RESPONSABILITĂȚILE ȘI COMPETENȚELE GENERALE ALE PERSONALULUI 

Art.56.Personalul  din cadrul Direcţiei de Asistenţă Socială Comunitară a Municipiului Timişoara are următoarele responsabilităţi:
a)  Răspunde de păstrarea  confidenţialităţii  informațiilor deţinute sau la care are acces ca urmare a executării atribuțiilor de serviciu; 
b) Răspunde de îndeplinirea cu profesionalism, loialitate, corectitudine şi în mod conştiincios a îndatoririlor de serviciu şi se abține de la orice faptă care ar putea sa aducă prejudicii instituţiei; 
c)  Răspunde de realizarea la timp si întocmai a atribuțiilor ce-i revin potrivit legii, programelor aprobate sau dispuse expres de către conducerea instituţiei  şi de raportarea asupra modului de realizare a acestora; 
d)  Răspunde, potrivit dispozițiilor legale, de corectitudinea şi exactitatea datelor, informaţiilor şi măsurilor prevăzute în documentele întocmite; 
e)  Răspunde de îndeplinirea atribuțiilor stabilite prin fişa postului.;
f) Răspunde de  buna utilizare și gestionare  a fondurilor precum și a bunurilor publice aflate în folosință.
Art.57. Personalul  din cadrul Direcţiei de Asistenţă Socială Comunitară a Municipiului Timişoara are următoarele competenţe : 
a)  Reprezintă  şi angajează instituţia numai în limita atribuțiilor de serviciu şi a mandatului care i s-a încredinţat de către conducerea acesteia; 
b) Se preocupă permanent de perfecţionarea pregătirii profesionale; 
c) Propune documente tipizate şi proceduri de uz intern pentru activitatea compartimentului sau instituţiei, în general; 
d) Semnalează conducerii instituţiei orice probleme deosebite legate de activitatea acesteia, despre care ia cunoştinţă în timpul îndeplinirii sarcinilor sau în afara acestora, chiar daca nu vizează direct domeniul în care deţine responsabilităţi şi atribuţii. 
Art.58. Normele de conduită profesională a funcţionarilor publici sunt reglementate de Legea nr. 7/2004 privind Codul de conduită a funcţionarilor publici şi sunt obligatorii pentru funcţionarii publici, precum şi pentru persoanele care ocupă temporar o funcţie publică în cadrul Primăriei Municipiului Timișoara
Art.59. Normele de conduită profesională a personalului contractual sunt reglementate de Legea nr. 477/2004 privind Codul de conduită a personalului contractual din autorităţile şi instituţiile publice.
Art.60. Personalul  Direcţiei de Asistenţă Socială Comunitară a Municipiului Timişoara este obligat să cunoască şi să respecte prevederile prezentului Regulament.

CAPITOLUL XI
DISPOZIŢII FINALE 

Art.61. (1)Prevederile prezentului Regulament se completează de drept cu prevederile altor acte normative  în domeniu.
             (2) Prevederile prezentului Regulament se completează de drept cu Regulamentele de Organizare și Funcționare ale serviciilor cu personalitate juridică din subordinea Direcției de Asistență Socială Comunitară a Municipiului Timișoara, astfel cum sunt aprobate prin Hotărâre de consiliu local.
Art.62.Prevederile prezentului regulament sunt obligatorii atât pentru  funcționarii publici cât și pentru personalul contractual.
Art.63.Modificările  prezentului regulament se fac numai cu aprobarea Consiliului Local al Municipiului Timişoara.

